 Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka Ibeere nla ti idahun rẹ jẹ pe Ko si ohun ti Olorun ko le ṣe ni ifọrọwerọ BBC oni gbe dani loju ọpọn wa. Ifeoma Thelma ati Onyemaechi ni wọn ṣe igbeyawo lọdun 2014 ti wọn si bẹrẹ si ni woju Oluwa fun ẹbun ọmọ rere to jẹ ìní Oluwa. Lọdun 2019 ni wọn di iya ati baba Ibẹfa lẹyin gbogbo igbiyanju wọn lori ati di ọlọmọ laye. Ọmọ ọkunrin mẹrin ati ọmọbinrin meji lanti-lanti ni Oba Oke fi jinki tọkọtaya Chiaka lẹẹkanṣoṣo nigba ti o ṣamin si IVF ti wọn ṣe to si yọ wọn kuro lagan nigba to wu u. Ifeoma ṣalaye fun BBC pe niṣe ni ẹnu ya gbogbo eeyan nile iwosan ni America ti oun lọ bimọ si nigba ti wọn kọkọ gbe ọmọ mẹrin ti fọto Scan sọ pe o wa nibẹ tẹlẹ sita, ti wọn tun ri mii sii. Thelma ni awọn mọ pe Olorun to fun awọn ni awọn ọmọ mẹfa yii lẹẹkan ṣoso naa ni yoo pese owo ti awọn yoo fi tọ wọn bi o ṣe yẹ! BBC gbadura fun gbogbo ololufẹ wa to n woju Oluwa pe, iru ẹbun wọnyii a wọle tọ yin bi o ṣe wu yin laipẹ. Ọwọ ọlọpàá ìpínlẹ Kebbi tẹ bàbá àti ìyàwó rẹ méjì fún pé wọn so ọmọ pọ mọ ewúrẹ fún ọdún méjì Àmọtẹkùn gbéra! Kò séwu nínú ìdìbò tó ń bọ lOndo àfi gìrì àparò- Akeredolu Asojú ìjọba orílẹ-èdè Lebanon ti kọwé fipò silẹ nítorí ìbágbàmù tó gbẹmi ènìyàn 200 Wo ìdí tí Risikat Moromoke Azeez nIlorin fi ní Blue Eyes - Dókítà : Kini Oluwa ko le ṣe? 